Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 700

b) széllel szembeni állékonyságáról és akaratlan elmozdulás elleni védelmérõl. 8.6.10. Az építõipari gépeket úgy kell elhelyezni, hogy azok egymás hatósugarába ne kerülhessenek, biztosítsák a megfelelõ védõtávolságokat, ne legyenek veszélyforrás okozói, illetve elegendõ hely álljon rendelkezésre a gépek közötti biztonságos közlekedési út kijelölésére. Amennyiben nem biztosítható az, hogy egymás hatósugarába ne kerüljenek gépek, ebben az esetben a munkáltató köteles a helyi körülményeknek és gyakorlatnak megfelelõen írásban meghatározni az adott berendezések közötti kapcsolattartás és együttmûködés rendjét, az ennek irányításáért felelõs személyt. 8.6.11. A kezelõhelyet úgy kell kialakítani, hogy onnan jól látható legyen az a terület, ahol a gép mûködik. Ha ez nem valósítható meg, akkor mûszaki jelzõrendszerrel, vagy jelzést adó személy alkalmazásával kell biztosítani a gépkezelõ veszélytelen munkavégzését. 8.6.12. A kezelõhely védje meg a gép kezelõjét az esetleg lehulló tárgyaktól, építési törmeléktõl, a kedvezõtlen idõjárási hatástól. A kezelõhelyet úgy kell kialakítani, hogy az a leesõ tárgyak biztonságos felfogására alkalmas legyen. 8.7. Talajmegmunkálás munkagéppel 8.7.1. Tilos földmunkagépeken munkaeszközt vagy egyéb berendezést személyekkel együtt szállítani. 2002/24. szám 8.7.2. Földmunkagéppel lejtõn lefelé kiiktatott erõátviteli szerkezettel közlekedni tilos. 8.7.3. Az olyan földmunkagéppel, amelynek kezelõ-, illetve kísérõülése biztonsági övvel van kialakítva, közlekedni, illetve munkát végezni csak akkor lehet, ha az öv be van kapcsolva. 8.7.4. Földmunkagéppel a munkavégzés során csak annyira szabad megközelíteni a munkaárkot, szakadékot, bevágást, mélyedést, hogy a talaj megcsúszása és a gép lezuhanása ne következhessen be. A felügyeletet ellátó személy ilyen esetben köteles kijelölni azt a távolságot, amelyen belül a földmunkagép vezetõje nem közelítheti meg az adott veszélyes helyet. 8.7.5. A leesõ tárgyak ellen a földmunkagépeket védõpalánk kialakításával kell védeni. 8.7.6. A földmunkagép elhagyásakor annak valamennyi mûködtetõ elemét ki kell kapcsolni, és akaratlagos megmozdulás ellen biztosítani kell. A földmunkagép kezelõje köteles a fõmeghajtó mûvet úgy biztosítani, hogy azt illetéktelen személy ne tudja elindítani. 8.7.7. A földmunkagépet a munkaszünet idejére a gép kezelõjének megfelelõ teherbírású talajon kell leállítania, és az elgurulás, illetve megcsúszás ellen biztosítania. 8.7.8. A földmunkagép kezelõje köteles a gép üzemeltetésénél, karbantartásánál, szerelésénél, illetve az azzal történt szállításnál a gyártó által készített kezelési utasításban foglaltakat betartani. 8.7.9. A munkáltató a kezelési utasításban foglaltakat a helyi körülmények figyelembevételével — ha szükségesnek tartja — köteles kiegészíteni. A munkáltató a földmunkagép kezelõje részére a helyi körülményekre vonatkozó ismeretek megszerzését a munka megkezdése elõtt biztosítani köteles. 8.7.10. A kezelési, illetve az egyéb, munkavégzéshez szükséges utasításnak és dokumentumnak a gép kezelõjénél állandó rendelkezésre kell állni, és azt a munkavégzés teljes ideje alatt meg kell õrizni. 8.7.11. A közforgalom számára megnyitott területen csak akkor szabad közlekedni, ha a földmunkagép kielégíti a forgalomba helyezés és a forgalomban tartás mûszaki feltételeit. 8.7.12. Földmunkagépet közúton csak az vezethet, aki a közúti közlekedés szabályaiban meghatározottaknak megfelelõ jogosítvánnyal rendelkezik. 8.7.13. A közforgalom számára meg nem nyitott építési munkahelyen a földmunkagép vezetõjének az ott meghatározott közlekedési szabályokat be kell tartani. 8.7.14. A földmunkagépek veszélyes körzetében személyek nem tartózkodhatnak. Erre a földmunkagép két oldalán elhelyezett: „A gép veszélyes körzetében tartózkodni tilos!” táblával kell felhívni a figyelmet. 8.7.15. A földmunkagép vezetõje a munkát csak akkor kezdheti meg, ha a gép mûködési körzetében, illetve hatósugarában személyek nem tartózkodnak. 8.7.16. Amennyiben a földmunkagép kezelõülésébõl a kilátás nem kellõen biztosított, és emiatt holttér keletkezik, az illetéktelen személyek bejutását e veszélyes területre elkerítéssel kell megakadályozni. Az elkerítéstõl el lehet tekinteni akkor, ha a földmunkagépen ultrahangos vagy egyéb mozgásérzékelõ berendezés van elhelyezve, amely önmûködõen biztosítja a gép leállását. 8.7.17. Az építményektõl, az állványoktól vagy más munkagépektõl és berendezésektõl legalább 0,80 méterre szabad csak megállni. 8.7.18. A földmunkagép vezetõje személyt csak akkor szállíthat a gépen, ha az a gyártó által kialakított üléssel van felszerelve. Az ülésnek jól rögzítettnek kell lennie és az itt ülõ személy leesés elleni védelmét biztosítani kell. 8.7.19. A földmunkagépekkel munkát, illetve mozgást végezni csak akkor szabad, ha a gép felborulásának veszélye nem áll fenn. 8.7.20. A földmunkagép vezetõje a közlekedés sebességét úgy köteles megválasztani, hogy bármikor meg tudjon állni. Az emelt vagy szállított terhet a talaj közelében kell tartania. 8.7.21. A földmunkagéppel a bevágás szélétõl, munkaároktól, szakadéktól olyan távolságra kell maradni, hogy a bezuhanás ne következhessen be. A munka irányítója köteles azt a szükséges távolságot meghatározni, amelynél jobban a földmunkagép nem közelítheti meg az árok szélét. 8.7.22. Az építési árkok, a bevágások, a szakadékok és a csatornák széleinél végzett munkánál a gépeket megcsúszás vagy megbillenés ellen biztosítani kell. 8.7.23. A szállító jármûveket úgy kell megrakni, hogy azok ne legyenek túlterhelve, és közlekedésük alatt a szállított anyagot ne hullajtsák el. 8.7.24. A ki- vagy lerakodási helyeket úgy kell kialakítani, hogy azok megközelítéséhez a hosszabb tolatási mûvelet nélkülözhetõ legyen. 8.7.25. Anyagot kiönteni csak akkor szabad, ha az a leomlástól védett. 8.7.26. Ha a földmunkagépek munkavégzési területén a látás korlátozott, vagy egyéb biztonsági követelmények ezt indokolják, a munkaterületet, különösen a kiürítés helyét, ki kell világítani. 8.7.27. A munkagép kezelõjét az irányító kezének vagy karjának meghatározott mozgásával (kézjelek adásával) irányítja. E jelzéseket csak a gép vezetõje, illetve az irányítója adhatja. A gép vezetõje mások által adott jelzést csak vészjelzés tekintetében vehet figyelembe. 8.7.28. Az irányító az irányítási munka idejére más feladattal nem bízható meg. 2002/24. szám 8.7.29. Nehéz tárgyak (sziklák, kövek, nagyobb tömegû föld stb.) szállítása vagy emelése esetén csak olyan földmunkagép alkalmazható, amelynek kezelõhelye védõtetõvel van kialakítva. 8.7.30. A talaj- és a sziklafejtésnél a földmunkagépet úgy kell felállítani és üzemeltetni, hogy az anyag akaratlan megomlása esetén a gép kezelõfülkéjét el lehessen hagyni. 8.7.31. A földmunkagéppel végzett földkiemelési munkák megkezdése elõtt a munkáltató köteles meggyõzõdni arról, hogy a tervezett munkaterületen földkábelek nincsenek elhelyezve. 8.7.32. Amennyiben földvezeték található a tervezett munkavégzési területen, a munkáltató a helyi körülményeknek megfelelõen köteles meghatározni a munkavégzés biztonsági követelményeit és a szükséges biztonsági intézkedéseket megtenni. 8.7.33. Az elõre nem ismert földvezeték felfedezése vagy megsértése esetén a földmunkagép vezetõje a munkát köteles azonnal abbahagyni, és a munka irányítóját értesíteni. 8.7.34. Elektromos szabadvezetékek közelében végzett munkák esetén a földmunkagép, illetve annak alkatrészei és a szabadvezetékek között a feszültségnek megfelelõ biztonsági távolságot kell hagyni. A biztonsági távolságok a következõk: Névleges feszültség Biztonsági távolság 1000 V-ig 1,0 m 1 kV-tól 110 kV-ig 3,0 m 110 kV-tól 220 kV-ig 4,0 m 220 kV-tól 380 kV-ig 5,0 m Ismeretlen feszültség 5,0 m 8.7.35. Ha a 8.7.34. pontban meghatározott biztonsági távolságot nem lehet betartani, akkor a munkáltató köteles intézkedéseket tenni az áramütés veszélyének elkerülésére. Az intézkedések lehetnek:

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes